
Отчет за изпълнение на 
„Програмата за управление на отпадъците на територията на 
община Ново село 2021-2028 г“, област Видин
 към 31.12.2025 година
Общинската програма за управление на отпадъците е един от най-важните инструменти за прилагане на законодателството за отпадъците на местно ниво. Тя се разработва в съответствие с нормативните изисквания на чл. 52 от Закона за управление на отпадъците (ЗУО), във връзка с чл.15, ал.1, т.3, чл.57 и чл.59 от Закона за опазване на околната среда (ЗООС).

Програмата за управление на отпадъците на територията на община Ново село 2021-2028 г. е разработена за период, който съвпада с действието на Националния план за управление на отпадъците (НПУО 2021-2028 г.) и при необходимост ще бъде актуализирана при промяна във фактическите или нормативни условия. Националният план е съобразен с изискванията на Директива 2008/98/ЕО за отпадъците, като са отчетени общите принципи за опазване на околната среда като предпазни мерки и устойчивост, техническа осъществимост и икономическа приложимост, опазване на ресурсите, както и въздействие върху човешкото здраве, икономиката и обществото. 
На основание на чл. 52, ал. 9 от Закона за управление на отпадъците, кметът на общината информира ежегодно в срок до 31 март общинския съвет за изпълнението на програмата през предходната календарна година. 

Ключов елемент на програмата е спазването на йерархията за третиране на отпадъците:
 • Предотвратяване образуването на отпадъци;
 • Рециклиране, повторна употреба или извличане на вторични суровини и енергия; 
      • Екологосъобразно обезвреждане чрез депониране или изгаряне на тези отпадъци, за които е невъзможно да бъдат предотвратени и/или оползотворени.

Основните източници и генератори на отпадъци на територията на Община Ново село и прилежащите села са: населението, домакинствата, промишлените предприятия и търговските обекти. Значително по-малко отпадъци се генерират в сектора на селското стопанство.

Битовите отпадъци се формират от жизнената дейност на хората. Количеството и съставът им зависят от: 
• Мястото на образуване; 
• Стандарта на живот на населението и неговата култура; 
• Степен на благоустроеност на населените места; 
• Начин на отопление; 
• Други фактори

Основен ангажимент на Община Ново село е организацията по събиране, извозване и депониране на твърдите битови отпадъци. След закриване на местните депа за битови отпадъци, дейностите по сметосъбиране, сметоизвозване и депониране в Община Ново село, се извършваха от външна фирма. Към настоящият момент сметосъбирането и сметоизвозването в Община Ново село е организирано от ОП „БКС“ Ново село. Това е  станало възможно чрез реализирането на  проект „Нови работни места за по-чисто бъдеще – социално предприемачество” по Трансграничното сътрудничество България – Сърбия на стойност 320 хил. лв. Проектът е  включвал закупуване на сметосъбираща машина (по европейски стандарт EURO 6) и създаването на общинско предприятие „БКС Ново село”.

През 2025 година,  със средства от натрупаните отчисления по чл. 64 от Закон за управление на отпадъците, след проведена процедура за избор на изпълнител за закупуване на специализиран автомобил – сметосъбиращ и сметоизвозващ тип ротопреса.  Закупуването на специализиран автомобил за сметосъбиране е стратегически ход за всяка една община, който съчетава бюджетна дисциплина с оперативна скорост. Инвестицията в сметосъбиращ и сметоизвозващ е икономически най-целесъобразният вариант за общини, които търсят баланс между качествена услуга и разумни разходи.

През 2025 година, със средства от целева субсидия за Капиталови разходи е закупен камион самосвал за нуждите на кметствата в Община Ново село, на стойност 51 938 лева с ДДС. Закупуването на камион самосвал е свързано с оптимизиране на публичните услуги, поддръжка на инфраструктурата и транспортиране на материали.

През 2025 година със средства от целева субсидия за Капиталови разходи е закупена дробилка за клони за нуждите на кметствата в Община Ново село, на стойност 48 840 лева с ДДС. Закупуването на дробилка за клони е инвестиция, която се отплаща чрез спестяване на време, усилия и ресурси, а надробеният материал е ценен ресурс за градините. Чрез покриването на лехите с дървесен чипс се задържа влагата в почвата, потиска растежа на плевели и предпазва корените от температурни амплитуди.

През 2015 г. е въведено в експлоатация ново регионално депо за ТБО в гр. Видин. Площадката на новото депо е разположена на територията на село Жеглица, местност „Рамова ливада“ на територията на Община Видин, като покрива площ от 22 хектара с общ капацитет 516 000 тона. Ефективният експлоатационен живот се определя в рамките на 20 години. 











	Събрани отпадъци от територията на общината и изпратени за  обезвреждане/оползотворяване през 2025 година

	
	

	
	
	
	
	
	
	
	
	

	Събрани по вид отпадъци от системите за организирано сметосъбиране
	На входа на инсталацията

	Вид отпадък
	Шифър на система за сметосъбиране
	Общо събрани отпадъци (тона)
	Адресна част на инсталацията, на която са отишли отпадъците

	Код на отпадъка
	Име на отпадъка
	
	
	№ по ред на инсталацията
	ЕКАТТЕ на инсталацията
	 
	Шифър на инсталация
	Допълнителни бележки

	ОБЩА СУМА ЗА ОБЩИНАТА
	 
	
	466
	
	 
	 
	 
	 

	200301
	смесени битови отпадъци
	4.Организирано събиране на смесени битови отпадъци
	448 
	1
	29043
	с.Жеглица
	1.Депо за битови отпадъци
	регионално депо за
  битови отпадъци

	200303
	отпадъци от почистване на улици
	4.Организирано събиране на смесени битови отпадъци
	18
	1
	29043
	с.Жеглица
	1.Депо за битови отпадъци
	регионално  депо за 
битови отпадъци




През 2025 година отпадъците в община Ново село  се събират смесено. Основният поток отпадък, генериран на територията на общината е смесения битов отпадък с код 20.03.01, и отпадъци от почистване на улици с код 20.03.03,  събраните отпадъци са предадени на Регионално депо Видин.
Съдовете за битови отпадъци, са разположени във всички населени места от общината. Наличните съдове за битови отпадъци се подменят поетапно, закупуват се  нови контейнери, с които се допълнят или заменят съществуващите.
Дейността на „Екопак“ намалява общото количество отпадъци, които се насочват към регионалното  депо, чрез механизмите на разделното събиране и рециклирането, чрез:
Намаляване на депонирания обем: Всеки тон хартия, пластмаса, метал или стъкло, изхвърлен в цветните контейнери на Екопак, се отклонява от общия поток битови отпадъци. Според предоставените данни на организацията, за 2025 години в Община Ново село  тя е намалила обема на депонираните отпадъци с 1144 кг.
Трансформиране на отпадъка в ресурс: Чрез сортиращите инсталации „Екопак превръща „боклука“ в суровина. Рециклирането на тези количества означава, че те не просто се „складират“ под земята, а се връщат в икономиката.
Икономическа полза за общината: Отпадъците в цветните контейнери се извозват и третират изцяло за сметка на Екопак, а не на общината. Колкото повече гражданите събират разделно, толкова по-малко тонове отпадък влизат в общинските сметоизвозващи камиони, което намалява разходите на общината за такси за депониране и отчисления по Закона за управление на отпадъците (ЗУО).
Предотвратяване на замърсяването: Разделното събиране пречи на рециклируемите материали да се замърсят от хранителни и органични остатъци в общия контейнер, което иначе би ги направило негодни за повторна употреба и би увеличило общия „брак“. 
Екопак България“ събира и предаде за рециклиране 1144 кг.  отпадъци от опаковки през 2025 г. 
Разпределението на събраните и предадени за рециклиране отпадъци обикновено следва тези пропорции:
· Хартия и картон: - 515 килограма (най-голям обем).
· Стъкло: - 94 килограма.
· Пластмаса: - 535 килограма.

	Общи приходи от данъци и такси и извършени разходи за битови отпадъци през 2025 г.

	 
	План (в лева)
	Отчет (в лв.)

	І. ПРИХОДИ
	400 100 лв. 
	288 001 лв. 

	1. Приходи от такса за битови отпадъци за 2025 г. 
	 280 000 лв. 
	235 806 лв. 

	2. Натрупани отчисления за 2024г., съгласно Наредба № 7/2013 г. 
	50 000 лв. 
	52 195 лв. 

	3. Други общински средства и приходи съгл. чл.66, ал. 4 от ЗМДТ 
	 70 100 лв. 
	 

	ІІ РАЗХОДИ
	 400 100 лв. 
	  266 372 лв. 

	1. За осигуряване на съдове за съхраняване на битовите отпадъци - контейнери, кофи и други  в т. ч. 
	 30 000 лв. 
	 25 260 лв. 

	1.1 Закупуване на контейнери
	 25 000 лв. 
	 24 864 лв. 

	1.2 Закупуване на кошчета за отпадъци за паркове, алеи и тротоари
	5 000 лв. 
	 396 лв. 

	2. За събиране, включително разделно на битовите отпадъци и транспортирането им до депата или други инсталации и съоръжения за третирането им в т. ч.
	 114 760 лв. 
	 82 227 лв. 

	2.1 Заплати, осигурителни вноски, СБКО и облекло на щатен персонал по населени места на
Общината за почистване на териториите за обществено ползване
	 68 760 лв. 
	44 187 лв. 

	2.2 Събиране и транспортиране на битови отпадъци от жилищни и нежилищни имоти на граждани и фирми, попадащи в границите на организираното сметосъбиране и сметоизвозване
	 46 000 лв. 
	 38 040 лв. 

	3. За проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците 
	 95 900 лв. 
	59 257 лв. 

	3.1 За проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци
	 
	 

	3.2 Предоставяне на услуги по третиране на смесени битови отпадъци включващи: предварително третиране, предаване за оползотворяване/рециклиране, термично или чрез други методи/ и предаване за обезвреждане на отпадъци генерирани на територията на общината
	 25 200 лв. 
	16 374 лв. 

	3.3 Отчисленията по чл. 60 и 64 от Закона за управление на отпадъците 
	 70 700 лв. 
	42 883 лв. 

	4. За почистване на уличните платна, площадите, алеите, парковите и другите територии от населените места, предназначени за обществено ползване 
	 159 440 лв. 
	99 628 лв. 

	4.1 Заплати, осигурителни вноски, СБКО и облекло на щатен персонал 
по населени места на Общината за почистване на
териториите за обществено ползване
	124 440 лв. 
	 73 481 лв. 

	4.2  Почистване на уличните платна, площадите, алеите, парковете
и други територии от населените места, предназначени за
обществено ползване
	  30 000 лв. 
	 26 147 лв. 

	4.3 Почистване на нерегламентирани сметища  
	 5 000 лв. 
	 





	
	
	
	


ОТЧЕТ НА ПЛАН ЗА ДЕЙСТВИЕ С ПОДПРОГРАМИ, МЕРКИ, ДЕЙНОСТИ И ПРОЕКТИ

Планът за действие съдържа мерките, които трябва да се предприемат за постигане на поставените цели в сферата на управление на отпадъците. Планът определя и отговорностите на различните институции и организации в областта на управление на отпадъците, свързани с реализацията на предвидените мерки и дейности, очакваните разходи и вероятните източници за тяхното финансиране.

1.Подпрограма с мерки за предотвратяване образуването на отпадъци

Програмата обхваща дейностите по поддържане на чистотата на обществените места, събиране, извозване и обезвреждане на битовите и строителни отпадъци и осъществяването на контрол върху тях както съхраняването и обезвреждането на промишлени и опасни отпадъци, образувани от дейността на населението и на предприятията намиращи се на територията на Община Ново село.
Европейското и националното законодателство по управление на отпадъците (Директива 75/442/ЕЕС и ЗУО) поставят като първи приоритет предприемането на мерки за предотвратяване и намаляване на образуването на отпадъците, които да водят до намаляване на количеството на образуваните отпадъци и намаляване на вредното въздействие върху околната среда и човешкото здраве.
Община Ново село поддържа чистотата, събира и транспортира събраните битови отпадъци от ОП „БКС-Ново село“ до  "Регионално депо за битови отпадъци - Видин", с адрес: с. Жеглица  местност "Козя гърбина",  по утвърден график. Цикълът на почистване на съставните села в общината, през зимният период е четиринадесет дни, а през летният период е седем дни. Уличните платна, общинските пътища, тротоарите, зелените площи и площадите се почистват периодично, в зависимост от сезона и наближаващите местни и официални празници. Организират се и кампании за почистване на селата или бреговата ивица на р. „Дунав“, когато епидемиологичната обстановка е нормализирана и тези мероприятия са разрешени от МЗ.
През 2022 г. са закупени са два броя бензинови самоходни косачки, за поддържане на зелените площи в с. Ново село и палцова самоходна косачка за поддръжката на средно големи тревни площ, подходяща за работа на по-стръмни терени.
През 2023 г. е закупена нова косачка за поддържане на зелените площи в общината.
През 2024 г. е закупена нова  техника за поддържане на зелените площи в Община Ново село.
През 2025 г. е закупена самоходна косачка за поддържане на зелените площи в с. Неговановци, Община Ново село, на стойност 1490 лева с ДДС. Със закупената техника за поддържане на зелените площи, ще се поддържат и хигиенизират на зелените площи в  населените места от Община Ново село. Поддържането на улици, паркове и крайпътни пространства в общината, подобрява жизнената среда и облика на населените места, чрез поддържане на екологична и естетическа функция.
През 2025 г. е закупена  техника за почистване и поддръжка на зелените площи и публичните пространства /Духалка за почистване на листа, моторна резачка, кастрачка за клони, моторна пръскачка и две горелки с бутилки за газ/ за нуждите на кметство с. Флорентин, Община Ново село, на стойност 5817 лева с ДДС.
През 2025 г. е закупена телескопична кастрачка за клони и духалка за листа за нуждите на  с. Ново село, на стойност 2738 лева с ДДС.
Инвестицията в специализирана техника за поддръжка на зелените площи е ключова за превръщането на общината в привлекателно и безопасно място за местното население. Тя позволява преход от инцидентно чистене към системно управление на жизнената ни среда. 
Предотвратяването на образуването на отпадъци цели да допринесе за намаляване негативното влияние върху компонентите на околната среда, върху които влияе депонираният отпадък, както и намаляване използването на природни ресурси, свързани с третирането и обезвреждането на отпадъци. 
Мерките и дейностите по предотвратяване образуването на отпадъци са трудно изпълними на местно ниво, поради факта че Общините нямат правомощия  за ограничаване на производители на масово разпространени отпадъци, които са с основен принос към увеличаване количествата на отпадъците, но могат да се въведат мерки на местно ниво, които да окажат влияние върху предотвратяване образуването на отпадъци.
Мерките, които Община Ново село е приложила през 2025 година са свързани с провеждане на информационни кампании насочени към местното население по отношение изхвълянето на отпадъците само и единствено в съдовете за  отпадъци . Община Ново село ежегодно участва  в кампанията „Да изчистим България заедно“. Опитваме с участието си  да променяме облика на общината ни, превръщайки я във все по-чисто място за живеене.

2.Подпрограма с мерки за разделно събиране и достигане на целите за подготовка за повторна употреба и за рециклиране на битовите отпадъците от хартия, метали, пластмаса и стъкло 
Увеличаването на количествата рециклирани и оползотворени отпадъци води до минимизиране на количествата на рециклируемите отпадъци в общия поток на отпадъците, постъпващи на депо. 
Формулирането на количествени цели за рециклиране и оползотворяване, засягащи определени приоритетни потоци отпадъци е практическа мярка за налагане на рециклирането/оползотворяването. 
Въвеждането на разделно събиране, при източника на генериране на отпадъци, ще доведе до увеличаване количествата на събираните фракции. Прилагането на схеми за разделно събиране от една страна ще бъде организирано на база на принципа „отговорност на производителите”, като задължение на производителите и вносителите на стоки, след крайната употреба, на които се образуват масово разпространени отпадъци, и плащащи продуктови такси на фирми по оползотворяване. От друга страна стои като задължение на общините да организират системи за разделно събиране на отпадъците.
През 2021 година Общинска администрация с. Ново село е водила преговори  с „Екопак България“ АД гр. София - организация за оползотворяване на отпадъци от опаковки, за доставка на контейнери за разделно събиране на отпадъци - стъкло, хартия и пластмаса, единственият ангажимент на община е осъществяване на контрол. Контролът се  състои в спазване на ограниченията и отпадъка е изхвърлен в определеният за вида отпадък контейнер. Труден път, ще трябва да се извърви, за да се промени нагласата на хората и те да се свикнат да събират и изхвърлят отпадъците си разделно.
През 2022 г. с Изх. № РД02 – 608/25.03.2022 г. отново  е изпратено писмено запитване „Екопак България“ АД гр. София, за изясняване на условията и сключване на договор, за внедряване на нови ефективни технологии, позволяващи рециклиране и оползотворяване на различните видове отпадъци. Спазвайки нормативната уредба към настоящият момент, и обхващането на повече население от необходимото „Екопак България“ АД гр. София отговаря, че не се предвижда сключване на нови договори за разширяване на системите и обхващане на нови общини от страна на дружеството. Имахме увереност от тяхна страна,  че при евентуални бъдещи разширения на системата за разделно събиране  в региона, ще направят необходимите инвестиционни планове за изграждането й на територията на Община Ново село. Общинска администрация с. Ново село, продължи да търси начини и поемане на ангажименти за промяна на  нагласата на населението с цел приучаване към събиране и изхвърляне на отпадъци разделно.  
През 2023 г. в общинска администрация с. Ново село, е постъпило  предложение от видинска фирма за приемане на разделно събирани отпадъци от хартия, пластмаса, стъкло и метал – безвъзмездно. След проведеният разговор и уточнението,  че разделно събраните  отпадъци от Община Ново село, трябва да се трябва да се транспортират до пункта в гр. Видин, като транспортните разходи,  не трябва да  са в тежест на община Ново село. На официалната поща и и-мейли на общината, не са постъпвали оферти или предложения за поемане на разходи или транспортиране със собствен транспорт до събирателният пункт в гр. Видин.  
През 2024 година е сключен договор между „Екопак България“ АД  със седалище и адрес  на управление гр. София и Община Ново село, за подпомагане разделното събиране и сортиране на отпадъци от опаковки и от отпадъчни материали: хартия и картон, метали и пластмаса и стъкло образувани от домакинствата, обществените и административните  учреждения, училищата и търговските обекти на територията на общината. Със сключеният договор „Екопак България“ АД, приема да организира за своя сметка системата за разделно събиране, транспортиране, временно съхранение, сортиране, рециклиране и оползотворяване на отпадъците от опаковки и от отпадъчни материали.
Разположени са контейнери за разделно събиране на отпадъци в с. Ново село-две точки, с. Неговановци-една точка, с. Винарово-две точки, при разширяване дейността на „Екопак България“ АД,  ще бъдат обхванати и останалите две населени места от общината. Чрез разделното събиране на отпадъци целим  увеличаване количествата рециклирани и оползотворени отпадъци. 
Разполагането на контейнери за разделно събиране е ключова стъпка, която превръща отпадъка от разход в ресурс за общината. Ето основните аргументи за тяхното разполагане:
Финансова оптимизация за Общината - намаляване на такса „депониране“: Всеки тон хартия, пластмаса или стъкло, изхвърлен в цветните контейнери, не отива на общинското депо. Това директно намалява отчисленията по чл. 60 и 64 от ЗУО, които общината плаща към РИОСВ.
По-ниски разходи за извозване: Разделно събраните отпадъци се извозват от организации по оползотворяване „Екопак“ за тяхна сметка, което освобождава общинския бюджет от разходи за логистиката на тези обеми.
Съгласно Закона за управление на отпадъците, общините са длъжни да осигурят системи за разделно събиране. Липсата на такива контейнери води до тежки финансови санкции за кмета и общинската администрация.
Европейски директиви: България е поела ангажимент за рециклиране на 55% от битовите отпадъци. Разполагането на контейнери е единственият начин за постигане на тези нива.

3. Подпрограма с мерки за разделно събиране и достигане на целите и изискванията на НПУО за биоразградимите и биоотпадъците.
Съгласно §1, т.3 от ДР на ЗУО „Биоразградими отпадъци“ са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други.
„Биоотпадъците“ са част от биоразградимите битови отпадъци и по-конкретно отпадъците от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително - вкусовата промишленост.
Община Ново село е малка, селска община, често срещана практика е изхвърлянето на битови био разградими отпадъци в домашно изработени  компости. Компостирането при домашни условия често се счита за най-полезния от екологична гледна точка начин за справяне с битовите биоразградими отпадъци, като намалява емисиите и разходите, свързани с транспортирането на компоста, гарантира внимателен контрол на използваните материали и увеличава осведомеността на потребителите по проблемите на околната среда.
В малките общини този метод е добро решение на проблемите с изхвърлянето на битови биоразградими отпадъци, се практикува от години и предава от поколение на поколение.
През 2022 година Община Ново село, предприе стъпки за освобождаване на натрупаните средства от отчисления по чл. 64 от Закон за управление на отпадъците и закупуване на камион-самосвал, за поддържане чистотата на улици, паркове и зелени площи в общината, камионът е закупен в началото на 2023 г.
През 2023 г. с решение на ОбС Ново село за Разходване на част от месечните обезпечения и отчисления за 2023 г. по чл.60 и чл. 64 от Закон за управление на отпадъците са закупени 92 броя нови контейнери за съхраняване на отпадъци.
През 2024 г.  със средства от целевата субсидия за капиталови разходи е закупен комбиниран багер за нуждите на Община Ново село.
През 2025 година със средства от целева субсидия за капиталови разходи е закупен хидравличен мулчер, съвместим с комбиниран багер-товарач НМК102В на стойност 17400 лева с ДДС. Хидравличният мулчер позволява бързо и ефективно раздробяване на храсти, малки дървета, клони и растителни остатъци. В сравнение с ръчния труд машината значително съкращава времето за почистване на терени.
През 2024 г. е изпратено заявление към РИОСВ Монтана за освобождаване на средства от натрупаните отчисления за закупуване на сметосъбираща машина за нуждите на Община Ново село. След провеждане на обществена поръчка за избор на изпълнител, ще се  сключи договор с избраният изпълнител и закупи необходимата за община Ново село машина. 
През 2025 година,  със средства от натрупаните отчисления по чл. 64 от Закон за управление на отпадъците, след проведена процедура за избор на изпълнител за закупуване на специализиран автомобил – сметосъбиращ и сметоизвозващ тип ротопреса на стойност 107732,40 лева с ДДС.  Закупуването на специализиран автомобил за сметосъбиране е стратегически ход за всяка една община, който съчетава бюджетна дисциплина с оперативна скорост. Инвестицията в сметосъбиращ и сметоизвозващ е икономически най-целесъобразният вариант за общини, които търсят баланс между качествена услуга и разумни разходи.
През 2025 година, със средства от целева субсидия за Капиталови разходи е закупен камион самосвал за нуждите на кметствата в Община Ново село, на стойност 51 938 лева с ДДС. Закупуването на камион самосвал е свързано с оптимизиране на публичните услуги, поддръжка на инфраструктурата и транспортиране на материали.
През 2025 година със средства от целева субсидия за Капиталови разходи е закупена дробилка за клони за нуждите на кметствата в Община Ново село, на стойност 48 840 лева с ДДС. Закупуването на дробилка за клони е инвестиция, която се отплаща чрез спестяване на време, усилия и ресурси, а надробеният материал е ценен ресурс за градините. Чрез покриването на лехите с дървесен чипс се задържа влагата в почвата, потиска растежа на плевели и предпазва корените от температурни амплитуди.
През 2025 година със средства от целевата субсидия за капиталови разходи са закупени контейнери за битови отпадъци 1100л за с. Ново село-27 бр., за с.Флорентин-6 бр., за с. Неговановци-9бр., за с. Ясен-8 бр. и за с. Винарово-17 бр.  Със средства от натрупаните отчисления по чл. 64 от Закон за управление на отпадъците са закупени 80 броя контейнери с вместимост от 1100 литра. 

4. Подпрограма с мерки за прилагане на изискванията за строителни отпадъци и отпадъци от разрушаването на сгради.

Отпадъците от строителството и разрушаването във висока степен подлежат на рециклиране и повторна употреба. Така от проблем за околната среда, те могат да се превърнат в ресурс. Това е основен подход в устойчивото управление на отпадъците.
През 2024 година, след проведени разговори от кмета на Община Ново село - Венислав Ангелов с регистрирана фирма за събиране, транспортиране и депониране на строителни отпадъци, са доставени и разположени контейнери за строителни отпадъци, във всяко едно населено място от общината, със записани телефони за контакт. Улеснение е, когато всеки един желаещ да наеме контейнер, може да се запознае с условията за наемане и извозване на строителните отпадъци образувани от домакинствата. На всички желаещи да използват строителните контейнери за  отпадъци е съдействано, като са раздадени брошури с телефони за контакт с фирмата. Ефекта от начинанието е немалкият брой на наетите от местното население строителни контейнери и предотвратяването на изхвърлянето на отпадъци на неразрешени за това места и/или създаването на незаконни сметища.
5. Подпрограма за подобряване на административния капацитет на общината по управление на отпадъците.
За ефективното управление на отпадъците от ключово значение е наличието на административен капацитет в общината за изпълнение на функциите, произтичащи от нормативната уредба и поставените общински цели във връзка с общинската политика за управление на отпадъците. Новите и все по-растящи изисквания на националното законодателство за отпадъците налагат непрекъснато развитие и повишаване на административния капацитет на общините, което да гарантира, че те разполагат с ключови служители за компетентно управление на отпадъците наложен от активната политика на ЕС в това направление.
Работещите в общинската администрация участват в заседания на Постоянната комисия на НСОРБ по екология и чиста среда /ПКЕЧС/, като по този начин  повишават  квалификацията си, подобряват своите компетентности, знания, умения, капацитет. Получените знания и умения могат да се прилагат през целия им трудов/служебен стаж в общинска администрация. Също така те влияят на останалите служители за повишаване и на тяхната компетентност в сферата на дейност  - отпадъци, чрез споделяне на опит и добри практики.
Служители на общинската администрация са участвали в дискусионен форум на тема: Модели за управление на битовите отпадъци от общините – реалности и възможните решения. Дискусионният форум „Модели за управление на битовите отпадъци от общините – реалностите и възможните решения“, организиран от НСОРБ, събра експерти за обсъждане на устойчиви практики и предизвикателства. Ключовите теми включваха прилагането на принципа „замърсяващият плаща“, регионални системи, разделно събиране и финансова ефективност при управлението на отпадъците. Обсъдени бяха нови методи за изчисляване на таксата, базирани на реално генерираното количество боклук. Анализирани бяха текущите проблеми, включително недостатъчна инфраструктура, ниски нива на рециклиране и нужда от по-добра информираност на гражданите.
6. Подпрограма с мерки за прилагане на разяснителни кампании и информиране на обществеността по въпросите на управление на отпадъците 

Кампаниите за повишаване на общественото съзнание и консултации с участниците в процеса на управление на отпадъците, ще допринесат за разбиране на потенциалните възможности и ползи за околната среда, произтичащи от оползотворяването и рециклирането на отпадъците. Информирането и участието на обществеността е основен компонент на всяка Програма за управление на отпадъците. Отпадъците са резултат от човешката дейност и без участието на населението, основен генератор на битови отпадъци, дори и най - добре разработената програма не може да постигне своите цели.
Община Ново село ежегодно участва в рамките на Националната кампания „Чиста околна среда ” и обявеният от МОСВ и ПУДООС на тема „Обичам природата и аз участвам”. 
Целта на кампанията „Чиста околна среда – 2022г.“ е да изгради обществено отношение по въпросите, свързани с опазването на околната среда, да повиши екологичната култура и загрижеността към мястото, в което живеем. Ще се постигне повишаване на екологичното самосъзнание, формиране на позитивна нагласа към природата, затвърждаване на умения и желание за опазване на околната среда у гражданите.
През 2021 г. бяха подадени три проектни предложения, предложение за облагородяване и почистване на терен в с. Ново село, предложение за облагородяване и почистване на терен в с. Ясен и предложение за облагородяване на и почистване на терен в с. Винарово. 
· Одобрен за финансиране, бе един проект в с. Винарово с наименование „Почистване и облагородяване на Етнографски комплекс средна чешма в с. Винарово и превръщането му в привлекателна зона за отдих“. Отпусната сума е в размер на 9956 лв.
Проектът е реализиран изцяло с доброволен труд на жители и гости на с. Винарово, като по този начин се повишава  общественото самосъзнание и се утвърждават навици за опазване на околната среда. Мястото е стратегическо, там  се провежда традиционен за с. Винарово фолклорен събор „Бащино огнище с корени вековни“, който събира и обединява на едно място хора от различни поколения и фолклорни области. 
· Изграждане на кът за отдих и здраве на открито за деца и място за релакс на възрастни с. Ясен, село Ясен на стойност  12 009 лв.
· Изграждане на място за отдих в местността „Камъка“ с. Флорентин на стойност 5 928 лв.
· Обособяване на зелена зона за отдих край улица „Първа“ в с. Ясен на стойност
 8 000 лв.
· Закупуване на техника за поддържане на зелените площи в съставните села на общината на  стойност 5 556 лв.
През 2022 година Община Ново село, участва в рамките на Националната кампания „Чиста околна среда 2022” и обявеният от МОСВ и ПУДООС на тема „Обичам природата и аз участвам” с три проектни предложения.
· Община Ново село, кандидатства с проект „КЪТ ЗА ОТДИХ КРАЙ БЛ. 1 ИЗТОК С. НОВО СЕЛО“ на стойност 14 979,30 лв.
· Кметство с. Флорентин, Община Ново село, кандидатства с проект „ОЗЕЛЕНЯВАНЕ И ОБЛАГОРОДЯВАНЕ НА ПЛОЩАДНО ПРОСТРАНСТВО“ на стойност 14 904,00 лв
· Кметство с. Ясен, Община Ново село, кандидатства с проект „ОБЛАГОРОДЯВАНЕ И БЛАГОУСТРОЯВАНЕ НА ПАРКОВО И ПЛОЩАДНО ПРОСТРАНСТВО на стойност 14 930,00 лв.
През 2023 година Община Ново село участва в рамките на Националната кампания „Чиста околна среда 2023” и обявеният от МОСВ и ПУДООС на тема „ОБИЧАМ ПРИРОДАТА – И АЗ УЧАСТВАМ “ с 5 /пет/ изготвени проектни предложения
· ДГ "Акад. Стефан Младенов", с. Ново село, изнесена група с. Флорентин с проект под наименование „НАШЕТО ДЕТСТВО В ХАРМОНИЯ С ПРИРОДАТА“ на стойност  - 7474 лв.
· кметство Неговановци, община ново село с проект „ЗОНА ЗА СПОРТ И ОТДИХ - НЕГОВАНЧЕ“ на стойност - 14 973 лв.
· кметство Флорентин, община Ново село с проект “ДА ПОЧИСТИМ И ВЪЗСТАНОВИМ ЗЕЛЕНАТА ЗОНА ЗА ОТДИХ И ЗА ПРОВЕЖДАНЕ НА ТРАДИЦИОННИ МЕРОПРИЯТИЯ ОТ СЕВЕРОЗАПАДА, с. Флорентин, община Ново село“ на стойност - 14 945ЛВ
· кметство Ясен, община Ново село с проект „ОЗЕЛЕНЯВАНЕ И ОБЛАГОРОДЯВАНЕ НА ОБНОВЕНАТА ДЕТСКА ПЛОЩАДКА И БЛАГОУСТРОЯВАНЕ НА ПАРКОВО И ПЛОЩАДНО ПРОСТРАНСТВО В С. ЯСЕН“ на стойност 14 995 лв.
· Община Ново село, с. Ново село, обл. Видин с проект „ЗЕЛЕНА СПИРКА: НА ГОСТИ ПРИ БАБА В С. НОВО СЕЛО“ на стойност 14 994 лв.
Одобрен, финансиран и изработен е проект под наименование „НАШЕТО ДЕТСТВО В ХАРМОНИЯ С ПРИРОДАТА“ на ДГ "Акад. Стефан Младенов",  с. Ново село, изнесена група с. Флорентин.
През 2024 година Община Ново село участва в рамките на Националната кампания „Чиста околна среда 2024” и обявеният от МОСВ и ПУДООС на тема „ОБИЧАМ ПРИРОДАТА – И АЗ УЧАСТВАМ “ с 5 /пет/ изготвени проектни предложения
· кметство Флорентин, община Ново село с проект: НАЗАД КЪМ КОРЕНИТЕ-ПОЧИСТВАНЕ И ОБЛАГОРОДЯВАНЕ НА НАШЕТО МЯСТО В С. ФЛОРЕНТИН на стойност 14 998 лв.
· Община Ново село, с. Ново село, обл. Видин с проект: ДОБРЕ ДОШЛИ В С. НОВО СЕЛО на стойност 14 904 лв.
· кметство Ясен, община Ново село с проект: СПОРТНА ФИТНЕС ЗОНА С. ЯСЕН, ОБЩ. НОВО СЕЛО на стойност 14 986 лв.
· кметство Винарово, община Ново село с проект: ОЗЕЛЕНЯВАНЕ И БЛАГОУСТРОЯВАНЕ НА ЗЕЛЕН КЪТ ЗА ОТДИХ В С. ВИНАРОВО на стойност 14 999 лв.
· кметство Неговановци, община Ново село с проект: ЗОНА ЗА ОТДИХ И СПОРТ - НЕГОВАНЧЕ, С. НЕГОВАНОВЦИ, ОБЩ. НОВО СЕЛО на стойност 14 973 лв.
Изготвените от общинската администрация 5 /пет/ броя проекти, са входени в оказаните от ПУДООС срокове, с всички необходими, придружаващи ги задължителни документи, не са одобрени поради липсата на финансиране.
През 2024 г. със средства от целевата субсидия за капиталови разходи е закупено  оборудване на пристанищното  пространство в с. Ново село. Закупени, доставени и монтирани са: пейки - 5 бр., кошчета за отпадъци - 2 бр. соларни осветителни тела - 10 броя.
През 2025 година Община Ново село участва в рамките на Националната кампания „Чиста околна среда 2025” и обявеният от МОСВ и ПУДООС на тема „ОБИЧАМ ПРИРОДАТА – И АЗ УЧАСТВАМ “ с 3 /три/ броя актуализирани проектни предложения:
-	кметство Неговановци, община Ново село с проект: ЗОНА ЗА ОТДИХ И СПОРТ - НЕГОВАНЧЕ, С. НЕГОВАНОВЦИ, ОБЩ. НОВО СЕЛО, на стойност 14 797,80 лв.
-	кметство Флорентин, община Ново село с проект: НАЗАД КЪМ КОРЕНИТЕ-ПОЧИСТВАНЕ И ОБЛАГОРОДЯВАНЕ НА НАШЕТО МЯСТО В С. ФЛОРЕНТИН. на стойност 14 998 лв..
-	Община Ново село, с. Ново село, обл. Видин с проект: ДОБРЕ ДОШЛИ В С. НОВО СЕЛО на стойност 14 990 лв.
През 2025 година Община Ново село участва в рамките на Националната кампания „Чиста околна среда 2025” и обявеният от МОСВ и ПУДООС на тема „ОБИЧАМ ПРИРОДАТА – И АЗ УЧАСТВАМ “ с 1 /един/ брой ново проектно предложение:
     - кметство Винарово, община Ново село с проект: ПОЧИСТВАНЕ И ОБЛОГОРОДЯВАНЕ НА ОБЩЕСТВЕНО ЗНАЧИМ ТЕРЕН В С. ВИНАРОВО И ПРЕВРЪЩАНЕТО МУ В ПРИВЛЕКАТЕЛНА ЗОНА ЗА ОТДИХ на стойност 14 490 лв. Проектът е одобрен и финансиран, мястото е почистено и облагородено. Проектът успешно е отчетен.






Изготвил: 
Мая Иванова – заместник кмет

Отчет за изпълнение на 
„Програмата за управление на отпадъците на територията на 
община Ново село 2021-2028 г“, област Видин

